
Program starostlivosti

1. Základné údaje

1.1 Číslo podľa štátneho zoznamu, ak je pridelené

Prírodná rezervácia Primovské skaly je evidovaná ako maloplošné chránené územie v štátnom zozname osobitne chránených častí prírody a krajiny pod číslom 653.

1.2. Príslušnosť k európskej sústave chránených území a územiam medzinárodného významu

Územie prírodnej rezervácie Primovské skaly je súčasťou súvislej európskej sústavy chránených území (tzv. Natura 2000). Doplnkom národného zoznamu území európskeho významu, tzv. B etapa,  bolo zaradené ako navrhované územie európskeho významu pod označením (SKUEV0708 Primovské skaly). 

Územie európskeho významu schválila Európska Komisia rozhodnutím EK 2013/738/EÚ zo 7. novembra 2013, ktorým sa podľa smernice Rady 92/43/EHS o ochrane biotopov, voľne žijúcich živočíchov tc "o ochrane biotopov, voľne žijúcich živočíchov "a rastlín (ďalej len „smernica o biotopoch“) prijíma siedmy aktualizovaný zoznam území európskeho významu v alpskom biogeografickom regióne, ktorého súčasťou je aj predmetné územie.
1.3. Kategória a názov územia

Kategória: prírodná rezervácia (PR)
Názov územia: Primovské skaly

1.4. Platný právny predpis o vyhlásení chráneného územia alebo medzinárodný doklad o zaradení lokality do sústavy území medzinárodného významu 

Prírodná rezervácia Primovské skaly bola vyhlásená úpravou Ministerstva kultúry SSR č. 6165/1982-32 z 30.9.1982. Chránenému územiu bol pridelený 4. stupeň ochrany vyhláškou Krajského úradu životného prostredia v Prešove č. 5/2004 zo 14.5.2004 s účinnosťou od 15.5.2004.

Územie je súčasťou európskej sústavy chránených území Natura 2000 a doplnkom národného zoznamu území európskeho významu bolo zaradené ako navrhované územie európskeho významu pod označením SKUEV0708 Primovské skaly s priradeným 4. stupňom ochrany.

1.5. Celková výmera chráneného územia a jeho ochranného pásma

Celková výmera chráneného územia je 7,61 ha. Ochranné pásmo sa osobitne nevymedzuje a je ním územie do vzdialenosti 100 m smerom von od hranice PR.

1.6. Súčasný stav predmetu ochrany

1.6.1. Prírodné pomery

Podľa geomorfologického členenia SR (Miklós, Hrnčiarová 2002) sa územie nachádza v geomorfologickom celku Podtatranská kotlina, podcelok Popradská kotlina, časť Vrbovská pahorkatina. Z hľadiska geologickej stavby územie patrí do vrchnej kriedy a paleogénu vnútorných Karpát.
Prírodnú rezerváciu Primovské skaly tvoria melafýrové skaly týčiace sa nad obcou Primovce v k. ú. Hôrka. Podľa hrúbky pôdy sa na nich utvára mozaika rastlinných spoločenstiev od porastov s dominantou nižších rastlín a sukulentov, až po zapojené travinno-bylinné porasty. Geologické podložie spolu s jedinečnými mikroklimatickými podmienkami podmienili vznik prevažne teplomilných rastlinných spoločenstiev, ktoré sú zaujímavé v kontraste s blízkosťou Tatier. Zastúpené sú však aj druhy horské a vysokohorské. Rastliny sú prispôsobené extrémnym edafickým podmienkam, vedia odolávať dlhodobému suchu a teplotným zmenám.
Územie je odvodňované Tarnovským potokom, ktorý preteká severným a západným okrajom územia.
1.6.2. Stručný opis predmetu ochrany

Prírodná rezervácia Primovské skaly bola vyhlásená z dôvodu ochrany zachovaných rastlinných spoločenstiev reliktného charakteru a veľmi rôznorodého pôvodu. Z rastlín prevládajú xerotermné druhy, čo je v blízkosti Tatier nezvyčajné.

Územie bolo navrhované do siete NATURA 2000  z dôvodu ochrany biotopov európskeho významu: Lk1(6510) Nížinné a podhorské kosné lúky, Sk5 (8150) Nespevnené silikátové sutiny kolinného stupňa, Sk2 (8220) Silikátové skalné steny so štrbinovou vegetáciou a druhu európskeho významu: poniklec otvorený (Pulsatilla patens). Z ďalších biotopov európskeho významu, ktoré boli v území zaevidované a tvoria predmet ochrany tohto chráneného územia je biotop Tr2 (6240) Subpanónske travinno-bylinné porasty. 

Poniklec otvorený (Pulsatilla patens) – Trváca, husto chlpatá rastlina, v čase kvitnutia dorastajúca do výšky 15 cm.  Kvitne od apríla do mája. Zvonkovitý kvet má modrofialovú farbu. Listy sa vyvíjajú až po odkvitnutí. Osídľuje výslnné trávnaté a kamenisté miesta, lesné svetliny a porasty stepného charakteru na rôznom substráte od nížin do horského vegetačného stupňa. Na Slovensku sa najhojnejšie vyskytuje v Slovenskom krase, severnejšie ležia iba ojedinelé výskyty. Hlavným faktorom ohrozenia je postupné zarastanie drevinami a expanzívnymi bylinami. Populácie sú ohrozené aj zberom a zašľapávaním rastlín, ťažbou substrátu a hnojením. Travinno-bylinné porasty sa odporúča kosiť až po ich vysemenení.

1.6.3. [image: image8.jpg]

Hodnotenie stavu predmetu ochrany, stanovenie priorít v území

Stav populácie druhu poniklec otvorený (Pulsatilla patens) v priebehu ostatných rokov vykazuje zhoršujúcu sa tendenciu. Početnosť druhu sa znižuje v dôsledku postupujúcej sukcesie a zarastania vhodných lokalít krovinovou vegetáciou. Vplyvom zatienenia a hustého zápoja krovín sa plochy, kde sa v minulosti chránený druh vyskytoval, stávajú pre jeho existenciu nevyhovujúce a dochádza k postupnému zmenšovaniu plochy výskytu tohto druhu. Postupujúca sukcesia ohrozuje aj ostatné predmety ochrany v tomto území. Negatívny vplyv na chránené územie majú aj umelo vysadené ihličnaté dreviny, ktoré tienia severnú časť chráneného územia. Skalné biotopy sú v nižších polohách často ohrozované ťažbou kameňa, táto sa však v tomto území pravdepodobne vo väčšej miere nerealizovala a stopy po nej tu nie sú poznateľné. Na zachovanie otvorených skalných a teplomilných stanovíšť sa musia čas od času urobiť zásahy spojené s odstraňovaním drevín, čím sa zabrzdí a eliminuje prirodzená sukcesia a podporí existencia pôvodných biotopov a vzácnej kveteny na ne viazanej.
Realizáciou opatrení smerujúcich k potlačeniu sukcesie a presvetleniu krovitých a stromových zárastov, sa budú pozitívne ovplyvňovať všetky predmety ochrany. 

Tab. 1: stav predmetu ochrany v území a v rámci bioregiónu
	Kód biotopu
	Reprezentatívnosť biotopu 

v území
	Relatívna rozloha biotopu 

v území
	Zachovalosť biotopu v území
	Stav biotopu 

v území
	Stav biotopu

 v rámci bioregiónu
	Bioregión
	Cieľ

 ochrany

 v rámci

 územia
	Priorita

	6510
	C
	C
	C
	C
	FV
	alpský
	Nutné udržanie

stavu v území
	nízka

	8150
	B
	C
	B
	B
	FV
	alpský
	Nutné udržanie

stavu v území
	nízka

	8220
	C
	C
	C
	C
	FV
	alpský
	Nutné udržanie

stavu v území
	nízka

	6240
	C
	C
	C
	C
	U1
	alpský
	Nutné zlepšenie stavu v území
	stredná


	Názov druhu
	Relatívna početnosť v území
	Zachovalosť populácie v území
	Stav izolovanosti populácie v území
	Celkový stav populácie v území
	Stav druhu na úrovní biogeografického regiónu
	Bioregión
	Ciele ochrany
	Priorita

	Pulsatilla patens
	C
	C
	C
	C
	U1
	alpský
	Nutné zlepšenie stavu v území
	stredná

         Stav priaznivý

A – priaznivý – výborný
C – nepriaznivý - narušený

         Stav nevyhovujúci
B – priaznivý – dobrý

D – nepriaznivý - nevyhovujúci

         Stav zlý

Na základe zohľadnenia stavu biotopov a druhov európskeho významu, ktoré sú predmetom ochrany, sú v ďalšej časti stanovené ciele, ktoré zohľadňujú ich stav a potreby zmien v rámci biogeografického regiónu.

1.6.4. Hodnotenie ďalších osobitných záujmov ochrany prírody a krajiny v území

Okrem významných spoločenstiev nelesnej vegetácie melafýrových skál je územie zaujímavé aj z geomorfologického hľadiska. Primovské skaly sú súčasťou viacerých skalných vyvýšenín a hrebienkov, ktoré sa v tejto časti nachádzajú. Tvoria zaujímavý geomorfologický prvok v ináč plochom údolí Gánovského a Tarnovského potoka.

Z druhov národného významu sa tu vyskytuje cesnak tuhý (Allium strictum), ktorého výskyt prispel k vyhláseniu územia za chránené a druh európskeho významu spriadač kostihojový (Euplagia quadripunctaria), ktorý tu bol zaevidovaný pri monitoringu motýľov (Lepidoptera).

6.1. Mapa predmetov ochrany

6.4. Mapa ekologicko-funkénych priestorov

E hranica PR Primovské skaly
EFP1 - mezofilné lky v najvyssie polozenych ¢astiach uzemia

- EFP2 - skalné bralo so skalnymi a sutinovymi biotopmi

m - EFP3 - nepévodny a umelo vysadeny lesny porast

Bohaté je aj zastúpenie lišajníkov. Z celkového počtu 43 lišajníkov, ktoré tu boli v roku 2013 zistené je 9 z nich  zaradených v rôznej kategórii ohrozenosti (Správa z mapovania lichenizovaných a nelichenizova-ných húb sa nachádza v prílohách). 

Kataster obce Hôrka so svojimi miestnymi časťami, medzi ktoré patria aj Primovce, je mimoriadne bohatý na archeologické lokality od paleolitu po stredovek a novovek. V lokalite Primovské skaly ležalo výšinné sídlisko pravdepodobne badenskej kultúry, kde sa okrem črepov našli štiepané kamenné artefakty. Zo staršej až strednej doby bronzovej môže byť v oblasti Primovských skál prítomná koštianska, hatvanská a otomanská kultúra.

1.7. Výsledky komplexného zisťovania stavu lesa

Kapitola sa nevypracováva, pretože chránené územie sa nenachádza na lesných pozemkoch.

2. Socioekonomické pomery (využívanie územia a jeho okolia) pozitívne a negatívne faktory

2.1. Historický kontext

Melafýrové skaly pri Primovciach, s miestnym názvom Drenčenyho skala sú medzi botanikmi známe už viac ako sto rokov. Už v roku 1912 upozornil Nyárády na tejto lokalite na nález druhu Allium strictum. Prvý návrh na ochranu územia podal v roku 1962 lichenológ Dr. Pišút na základe výskytu vzácnych lišajníkov. 

Ešte v roku 1962 sa na území páslo, neskôr bola plocha vyčlenená na zalesnenie, v roku 1978 ju však ponechali pre účely ochrany prírody. Od roku 1982 je zaradená medzi prírodné rezervácie Slovenska.


Obr. 3: Pohľad na chránené územie v súčasnosti a v 50-tych rokoch minulého storočia

[image: image1.png]Obr. 6. Alln strictam.





Obr. 4: Primovské skaly bez prítomnosti drevín a krov

2.2. Stručný opis aktuálneho stavu

Trávnaté porasty v južnej časti územia sú využívané na pasenie súkromného hovädzieho dobytka a kosenie. Okolo územia využívaného na pasenie je inštalovaný elektrický ohradník a teda nedochádza k pohybu dobytka na iných plochách. V centrálnej časti územia postupne dochádza k zarastaniu plôch s výskytom druhu poniklec otvorený (Pulsatilla patens) krovinatou vegetáciou, najmä druhom tavoľník prostredný (Spirea media). Severná časť rezervácie je porastená nepôvodným porastom ihličnatých drevín, prevažne druhom borovica lesná (Pinus sylvestris), ktorý tieni severné strany skalného svahu. Územie je využívané miestnymi obyvateľmi ako cieľ prechádzok a vyhliadkové miesto, o čom svedčia vyšľapané chodníčky, exkrementy psov a ohorky z cigariet. Z blízkeho cintorína sa na hranicu rezervácie dostáva drobný odpad ako kahance a umelé kvety. 

2.3. Návrh zásad a opatrení využívania územia a jeho okolia z hľadiska cieľov ochrany

Cieľom správneho obhospodarovania biotopov Natura 2000 je priviesť ich do tzv. priaznivého stavu alebo udržať ich v ňom. Za priaznivý stav biotopov sa považuje taký stav, keď

· výmera biotopu je stabilná (prinajmenšom neklesá), prípadne sa zvyšuje,

· stav jeho typických druhov je priaznivý (nezhoršuje sa), prípadne sa zlepšuje,

· štruktúra a funkcie biotopu sú zachované.

K zabezpečeniu cieľov ochrany slúži diferenciácia územia na ekologicko-funkčné priestory.

Ekologicko-funkčné priestory (ďalej len „EFP“) sú vymedzené na základe zoskupenia ekologicky príbuzných biotopov a ich rovnakého ekologického a socioekonomického hodnotenia. EFP je charakterizovaný homogenitou ekologických podmienok a jednotným funkčným zameraním z hľadiska cieľov ochrany prírody, pričom je v území priestorovo opakovateľnou jednotkou s podrobne určeným typom základnej starostlivosti. 

Na území Prírodnej rezervácie Primovské skaly sa vyčleňujú tri ekologicko-funkčné priestory.


EFP 1: Mezofilné lúky v najvyššie položených častiach územia s prevahou biotopu Lk1 (6510) Nížinné a podhorské kosné lúky, fragmentami biotopu Tr2 (6240) Subpanónske travinno-bylinné porasty s ojedinelým výskytom druhu poniklec otvorený (Pulsatilla patens). 


EFP 2: Vlastné skalné bralo s biotopmi Sk5 (8150) Nespevnené silikátové sutiny kolinného stupňa a Sk2 (8220) Silikátové skalné steny so štrbinovou vegetáciou a bohatým výskytom druhu európskeho významu poniklec otvorený (Pulsatilla patens) a druhu národného významu cesnak tuhý (Allium strictum). V úložnejších častiach s prítomnosťou biotopu Tr2 (6240) Subpanónske travinno-bylinné porasty

EFP 3: Nepôvodný lesný porast tvorený prevažne druhom borovica lesná (Pinus sylvestris) nachádzajúci sa v severnej časti chráneného územia. 

Základom pre podrobnejšie určenie režimu starostlivosti o biotopy a druhy sú manažmentové modely (rámcové opatrenia starostlivosti): 

Teplo a suchomilné travinno-bylinné porasty (biotop Tr2)

· extenzívna pastva oviec, kôz, na miernejších svahoch aj dobytka, v zaťažení 0,3 – 0,6 VDJ/ha, 
· rovnomerne rozložená pastva,
· košarovanie sa neodporúča,
· kosenie v prípade xerotermnejších lokalít na strmších svahoch možné realizovať len ako alternatívny manažment, 
· pri miernej svahovitosti je kosenie vhodným spôsobom starostlivosti o uvedené typy biotopov,
· optimálne je ručné kosenie (alebo ľahkou mechanizáciou) v termíne do 15.6.,
· kosiť raz ročne,
· pokosenú biomasu je potrebné na lokalite nechať vyschnúť, aby sa zabezpečila distribúcia semien a až následne z lokality odstrániť,
· odstraňovať náletové dreviny na lokalitách, ak pokrývajú viac ako 15 % lokality. Zásah sa realizuje v jesenných až zimných mesiacoch aj s následným odstránením biomasy,
· v prípade potreby odstraňovania inváznych a nepôvodných invázne sa správajúcich druhov rastlín postupovať spôsobom vhodným pre elimináciu daných druhov.
Mezofilné lúky (biotop Lk1)

· najvhodnejším manažmentom lokalít je kosenie, ktoré je optimálne realizovať v termíne po 15.6., 
· kosiť 2-krát ročne, 
· pokosenú biomasu je potrebné nechať na lokalite vysušiť a až následne ju z lokality odstrániť, 
· z hľadiska zachovania populácií hmyzu je vhodné zabezpečovať kosbu na lokalite etapovite, tzn. postupne po častiach v priebehu niekoľkých týždňov, 
· po prvej kosbe môže byť plocha prepásaná, 

· extenzívna pastva v zaťažení 0,3 – 0,6 VDJ/ha, pričom je potrebné zabezpečiť rovnomerné rozmiestnenie zvierat v rámci lokality,

· odstraňovanie náletových drevín na lokalitách v jesenných až zimných mesiacoch aj s následným odstránením biomasy,
· zabrániť prísevom, ich rozorávaniu a likvidácii výstavbou, 

· v prípade potreby odstraňovania inváznych a nepôvodných invázne sa správajúcich druhov rastlín postupovať spôsobom vhodným pre elimináciu daných druhov.
Skalné a sutinové biotopy (biotopy Sk2 a Sk5)

· zabrániť ťažbe horninového podkladu a mechanickému poškodeniu zošľapom, 
· v prípade potreby odstraňovať sukcesné dreviny, ktoré zarastajú lokalitu alebo sa vyskytujú v okolí skalného útvaru, ak negatívne ovplyvňujú druhové zloženie biotopov, svetelné a vlhkostné pomery lokality a zásah realizovať v jesennom až zimnom období. 
· zabrániť výstavbe objektov v blízkosti skalných útvarov, ktoré by mali za následok zmenu svetelných a vlhkostných pomerov na lokalite.
Pulsatilla patens (L.) Mill. (poniklec otvorený)

· V prípade lokalít s pokročilou sukcesiou je potrebné preriedenie krovín a sukcesných drevín tak, aby ostali na lokalite solitérne dreviny na 5 – 10 % plochy. V riedkych borovicových porastoch je potrebné udržiavať zatienenie lokality na 40 – 50 %. Zásah je potrebné realizovať v jesennom až zimnom období.

· Na lokalitách zabezpečiť extenzívnu pastvu oviec, prípadne aj kôz alebo dobytka so zaťažením 0,3 DJ/ha raz za 2 roky v termíne od začiatku júna alebo kosenie lokalít s následným odstránením pokosenej biomasy v termíne jún až júl raz za 2 roky.
· Zabrániť ťažbe horninového podkladu v miestach výskytu druhu,  úmyselnému zalesňovaniu lokality a vypaľovaniu porastov vo vegetačnom období.


Zásady využívania územia je možné zhrnúť nasledovne:

· starostlivosť o v súčasnosti nevyužívanú časť územia, kde v dôsledku prirodzenej sukcesie dochádza k ústupu druhov, ktoré sú predmetom ochrany a postupnému zarastaniu biotopov európskeho významu,

· zamedzenie nepriaznivých vplyvov blízkosti intravilánu obce (vysýpanie odpadov, prípadná výstavba drobných stavieb a podobne),

· postupné odstránenie stromovej vegetácie a zamedzenie nepriaznivých vplyvov a eliminácia negatívnych zmien spôsobených ľudskými aktivitami v minulosti (umelé zalesnenie severnej časti skalného brala),

· podpora tradičného obhospodarovanie (kosenie, extenzívna pastva),

· vytvoriť podmienky pre existenciu a vývoj pôvodných rastlinných spoločenstiev,

· zabrániť ťažbe horninového podkladu,

· odstraňovanie inváznych a nepôvodných invázne sa správajúcich druhov.
3. Ciele starostlivosti a opatrenia na ich dosiahnutie

3.1. Stanovenie dlhodobých cieľov starostlivosti v nadväznosti na ekologicko-funkčné priestory a zóny

Cieľom ochrany je zachovanie, prípadne zlepšenie stavu územia európskeho významu, ktoré je súčasťou súvislej európskej sústavy chránených území (tzv. NATURA 2000). Cieľ ochrany sa dosiahne prostredníctvom zachovania alebo zlepšenia stavu biotopov a druhov európskeho významu. Podmienkou dosiahnutia priaznivého stavu druhov a biotopov je zosúladenie požiadaviek na ich ochranu s využívaním lokality. 


Hlavný strategický cieľ: Zlepšenie, prípadne zachovanie stavu biotopov a druhov, ktoré sú predmetov ochrany v území.

Hlavný cieľ bude zabezpečený realizáciou opatrení v jednotlivých EFP a zapojením vlastníkov a užívateľov pozemkov, samosprávy a miestneho obyvateľstva do ochrany a propagácie chráneného územia. Zapojením sa do aktivít, ktoré prispejú k zachovaniu prírodných hodnôt a spopularizovaniu územia v povedomí širšej verejnosti, dôjde k nárastu počtu návštevníkov, ktorí prinesú prospech miestnym obyvateľom v podobe využívania nimi ponúkaných služieb.
3.2. Stanovenie operatívnych cieľov v nadväznosti na ekologicko-funkčné priestory a zóny


Vedľajší (operatívny) cieľ 1: Do roku 2047 zlepšiť stav biotopov európskeho významu Sk5 (8150) Nespevnené silikátové sutiny kolínneho stupňa, Tr2 (6240) Subpanónske travinno-bylinné porasty a Sk2 (8220) Silikátové skalné steny so štrbinovou vegetáciou, populácie druhu poniklec otvorený (Pulsatilla patens) a ostatných vzácnych a ohrozených druhov územia (najmä nižších rastlín a Allium strictum) zväčšením plôch s ich výskytom na úkor zarastených plôch (EFP2);

Vedľajší (operatívny) cieľ 2: Zachovať alebo zlepšiť stav nelesných biotopov v EFP1;

Vedľajší (operatívny) cieľ 3: Znížiť negatívny vplyv nepôvodných porastov borovíc na predmety ochrany.
Vedľajší (operatívny) cieľ 4: Zlepšiť povedomie miestnych obyvateľov o ochrane prírody v území Primovské skaly a význame lokality pre ochranu prírody.

Vedľajší (operatívny) cieľ 5: Zlepšiť poznanie stavu a nárokov biotopov a druhov, ktoré sú predmetom ochrany alebo ďalších osobitných záujmov ochrany prírody a krajiny v území.

3.3. Rámcové plánovanie a modely hospodárenia pre lesné biotopy 

Kapitola sa nevypracováva, pretože chránené územie sa nenachádza na lesných pozemkoch.

3.4. Navrhované opatrenia, stanovenie harmonogramu ich plnenia, určenie subjektu zodpovedného za ich, stanovenie merateľných indikátorov ich plnenia

	Operatívny cieľ 1: Do roku 2047 zlepšiť stav biotopov európskeho významu Sk5 (8150) Nespevnené silikátové sutiny kolinného stupňa, Tr2 (6240) Subpanónske travinno-bylinné porasty a Sk2 (8220) Silikátové skalné steny so štrbinovou vegetáciou, populácie druhu poniklec otvorený (Pulsatilla patens) a ostatných vzácnych a ohrozených druhov územia (najmä nižších rastlín a Allium strictum) zväčšením plôch s ich výskytom na úkor zarastených plôch (EFP2);

	Merateľný indikátor plnenia: v roku 2047 dosiahnutý stav B biotopov a druhov v rámci celého EFP1 

	Opatrenie1.1
	Zabezpečiť obnovný manažment 

	
	Merateľný indikátor plnenia: zvýšená výmera biotopov Sk5, Tr2 a Sk2 a plochy s výskytom Pulsatilla patens a Allium strictum 

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje
	EFP

	1.1.1.
	Redukcia náletových drevín a krov (20 – 50 %) v neprístupnejších častiach územia EFP 2 s ponechaním skupín druhu tavoľník prostredný (Spirea media) s následným odstránením biomasy 
	Zvýšenie výmery bez krovín s ponechanými skupinami tavoľníka prostredného (fotodokumentácia pred a po zásahu)
	2018 – 2027
(mimo vegetačného obdobia) 


	ŠOP SR (TANAP), spolu s vlastníkmi pozemkov
	rozpočet ŠOP SR, vlastníci pozemkov alebo iné zdroje
	EFP 2

	1.1.2
	Zabezpečiť extenzívnu pastvu v území (v súlade s rámcami pre biotop – v zaťažení 0,3 VDJ/ha), aby sa postupne odclonili skalné steny.
	Zabezpečená extenzívna pastva, fotodokumentácia,  (na ploche sa nerozširujú dreviny)
	2018 – 2047 (každoročne)
	Vlastník pozemkov
	rozpočet ŠOP SR, vlastníci pozemkov, iné zdroje
	EFP 2

	1.1.3
	Kosenie úložnejších častí s výskytom biotopu Tr2 (6240) podľa rámcov starostlivosti o tento typ biotopu
	Pokosená časť plochy EFP (fotodokumentácia)
	2018 – 2047

(každoročne)
	vlastníci pozemkov
	vlastníci pozemkov alebo iné zdroje
	EFP 2

	Operatívny cieľ 2: Zachovať alebo zlepšiť stav nelesných biotopov v EFP1

	Merateľný indikátor plnenia: zachovaný stav B biotopov v rámci celého EFP1

	Opatrenie2.1.
	Odstránenie nežiaducej sukcesie

	
	Merateľný indikátor plnenia: zvýšená výmera biotopov Lk1 a Tr2 

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje
	EFP

	2.1.1.
	Redukcia náletových drevín a krov, s následným odstránením biomasy 
	Zvýšenie výmery bez krovín (fotodokumentácia pred a po zásahu)
	2018 – 2019

(mimo vegetačného obdobia) 


	ŠOP SR (TANAP), spolu s vlastníkmi pozemkov
	rozpočet ŠOP SR, vlastníci pozemkov alebo iné zdroje
	EFP 1

	Opatrenie2.2.
	Udržiavanie stavu biotopov bez krovín

	
	Merateľný indikátor plnenia: udržaná plocha mezofilných lúk v žiaducom stave bez známok intenzifikácie a prítomnosti krovín, inváznych a nepôvodných druhov

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje
	EFP

	2.2.1
	Zabezpečiť kosenie lokality podľa rámcov starostlivosti pre mezofilné lúky 
	Pokosená plocha EFP (fotodokumentácia)
	2018 – 2047
(každoročne)
	vlastníci pozemkov
	vlastníci pozemkov alebo iné zdroje
	EFP 1

	2.2.2
	Pastva (extenzívna) v území v zmysle zásad pre mezofilné lúky
	Prepásaná alebo dopásaná plocha EFP (fotodokumentácia) bez známok intenzitikácie
	2018 – 2047
(každoročne)
	vlastníci pozemkov
	vlastníci pozemkov alebo iné zdroje
	EFP 1

	Operatívny cieľ 3: Znížiť negatívny vplyv nepôvodných porastov borovíc na predmety ochrany.

	Merateľný indikátor plnenia: eliminované nepriaznivé vplyvy, vytvorené podmienky pre dosiahnutie stavu kategórie B na celom území PR

	Opatrenie3.1. 
	Preriedenie porastov borovíc

	
	Merateľný indikátor plnenia: zníženie zatienenia v EFP1 a EFP2

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje
	EFP

	3.1.1
	Zníženie zápoja vzrastlých drevín v EFP 3 tak, aby sa znížilo percento ich tienenia. Zásah realizovať v mimovegetačnom období. Drevnú hmotu z rezervácie odviesť. 
	Preriedenie borovíc 
	2018 – 2020,

2027 – 2029,

2036 – 2038,

2045 – 2047 


	vlastníci pozemkov, pod dohľadom ŠOP SR
	vlastníci,

iné zdroje
	EFP 3

	3.1.2
	Postupne redukovať umelo vysadený lesný porast
	Znížená výmera porastu borovíc
	2018 – 2047
každých 10 rokov
	vlastníci pozemkov, pod dohľadom ŠOP SR
	vlastníci,

iné zdroje
	EFP 3

	Operatívny cieľ 4: Zlepšiť povedomie miestnych obyvateľov o ochrane prírody v území Primovské skaly a význame lokality pre ochranu prírody.

	Merateľný indikátor plnenia: eliminované nepriaznivé vplyvy, propagované hodnoty územia

	Opatrenie4.1.
	Propagácia chráneného územia – propagačné materiály, informačný panel

	
	Merateľný indikátor plnenia: vydanie a zabezpečenie informačných materiálov o území

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje
	EFP

	4.1.1.
	Návrh a výroba informačného panelu (tabule) o hodnotách územia a jeho využívaní
	Informačná tabuľa
	2018
	ŠOP SR
	Rozpočet ŠOP SR, iné zdroje
	EFP1EFP2

	4.1.2.
	Osadiť tabuľu v blízkosti prírodnej rezervácii (miesta s výhľadom na Primovské skaly, hranica rezervácie) 
	Osadenie informačnej tabule na vhodnom mieste
	2018-2019
	ŠOP SR, vlastníci
	Rozpočet ŠOP SR, vlastníci
	EFP1

EFP2

	4.1.3
	Príprava a vydanie propagačného materiálu o PR Primovské skaly
	Propagačný materiál
	2019-2020
	ŠOP SR
	Rozpočet ŠOP SR, iné zdroje
	EFP1

EFP2

EFP3

	4.1.4
	Organizovať s učiteľmi a žiakmi základných škôl z okolitých škôl eko-výchovné programy
	Zrealizované ekovýchovné programy
	2018-2047

každoročne
	ŠOP SR
	Rozpočet ŠOP SR
	EFP1

EFP2

EFP3

	Opatrenie4.2.
	Eliminácia negatívnych vplyvov z okolia na územie

	
	Merateľný indikátor plnenia: zníženie počtu zaznamenaných negatívnych vplyvov v území

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje
	EFP

	4.2.1
	Zamedzenie ťažby a zasahovania do horninového podkladu prírodnej rezervácie
	Nezaznamenané nelegálne ťažby horniny v území a negatívne stanoviská (zachovanie skalného útvaru v pôvodnom stave)
	trvalý
	ŠOP SR
	Rozpočet ŠOP SR
	EFP1

EFP2

EFP3

	4.2.2
	Zamedzenie akejkoľvek výstavby v prírodnej rezervácii a 20 metrov von od jej hranice.
	zachovanie PR a blízkeho okolia bez zastavaných plôch 
	trvalý
	ŠOP SR
	Rozpočet ŠOP SR
	EFP1

EFP2

EFP3

	4.2.3
	Eliminácia vysypávania odpadov v okolí PR
	Zníženie počtu zaznamenaných miest s odpadom 
	trvalý
	ŠOP SR
	Rozpočet ŠOP SR
	EFP1

EFP2

EFP3

	Operatívny cieľ 5: Zlepšiť poznanie stavu a nárokov biotopov a druhov, ktoré sú predmetom ochrany alebo  ďalších osobitných záujmov ochrany prírody a krajiny v území.

	Merateľný indikátor plnenia: údaje (aktuálne) o stave predmetov ochrany

	Opatrenie5.1.
	Monitoring a vyhodnocovanie stavu predmetov ochrany územia

	
	Merateľný indikátor plnenia: údaje o stave predmetov ochrany, lepšie spoznanie ekológie predmetov ochrany a posúdenie správnosti návrhu opatrení

	číslo aktivity
	opis aktivity
	výstup – indikátor plnenia aktivity
	termín
	zodpovednosť
	zdroje
	EFP

	5.1.1
	Monitoring biotopov a druhov, ktoré sú predmetom ochrany PR
	Záznamy v KIMS a správy z monitoringu
	Trvalý (každé 2 roky)
	ŠOP SR
	Rozpočet ŠOP SR
	EFP1EFP2

	5.1.2
	Hodnotenie stavu biotopov a druhov, ktoré sú predmetom ochrany PR, vo vzťahu k realizovaným opatreniam
	Zhodnotený stav predmetov ochrany
	Trvalý (každé 2 roky)
	ŠOP SR
	Rozpočet ŠOP SR
	EFP1

EFP2

	5.1.3
	Výskumné aktivity v území v spolupráci s vedeckými inštitúciami
	Zrealizované výskumy
	Trvalý (podľa potreby každých 5 rokov)
	ŠOP SR, výskumné inštitúcie
	Rozpočet ŠOP SR, íné zdroje
	EFP1EFP2




Praktickú starostlivosť a realizáciu navrhnutých aktivít je možné pre jednotlivé EFP zhrnúť nasledovne:


EFP1 - Mezofilné lúky v najvyššie položených častiach územia

· Odstránenie náletových drevín a krovín. Odstraňovanie realizovať v mimovegetačnom období a odstránenú biomasu odstrániť z lokality. 

· V ďalších rokoch sa o územie starať takým spôsobom aby nedošlo k opätovnému zarasteniu týchto plôch. 

· Kosenie a extenzívna pastva v súlade s rámcovými zásadami pre daný typ biotopu.


EFP2 - Vlastné skalné bralo

· Odstránenie náletových drevín a krovín v častiach územia s miernejším sklonom, odstraňovanie realizovať v mimovegetačnom období a odstránenú biomasu odstrániť z lokality.

· Redukcia náletových drevín a krov v neprístupnejších častiach územia s ponechaním skupín druhu tavoľník prostredný (Spirea media). Odstraňovanie realizovať v mimovegetačnom období a odstránenú biomasu odstrániť z lokality. 

· V ďalších rokoch sa o územie starať takým spôsobom aby nedošlo k opätovnému zarasteniu týchto plôch.

· Extenzívna pastva a kosenie v súlade s rámcovými zásadami pre daný typ biotopu.


EFP3 - Nepôvodný lesný porast

· Zníženie zápoja vzrastlých drevín tak, aby sa znížilo percento ich tienenia. Zásah realizovať v mimovegetačnom období. 

· Drevnú hmotu je možné z rezervácie odviesť. 

· Postupne redukovať umelo vysadený lesný porast.

· Otvorené plochy extenzívne prepásať


Opatrenia platné pre celé územie prírodnej rezervácie

· Zamedzenie ťažby a zasahovania do horninového podkladu prírodnej rezervácie.
· Zamedzenie akejkoľvek výstavby v prírodnej rezervácii a 20 metrov von od jej hranice.
· Monitoring biotopov a druhov, ktoré sú predmetom ochrany, alebo záujmom ochrany prírody, založenie trvalo monitorovacích plôch v častiach bez zásahu, pred zásahom a po zásahu v jednotlivých EFP.
· Nadviazanie spolupráce s vysokými školami a výskumnými inštitúciami za účelom zadávania diplomových, bakalárskych a dizertačných prác z územia Primovských skál.
· Osadiť v blízkosti prírodnej rezervácii (miesta s výhľadom na Primovské skaly, hranica rezervácie) tabule s informáciami o hodnotách územia a jeho využívaní.
· Vydanie propagačného materiálu o PR Primovské skaly.
· Organizovať s učiteľmi a žiakmi základných škôl z okolitých škôl ekovýchovné programy.
4. Spôsob vyhodnocovania plnenia programu starostlivosti

Vyhodnocovanie programu starostlivosti, účinnosť vykonaných opatrení a kontrolu dodržiavania regulatívov bude vykonávať priebežne Správa TANAP. Každých 10 rokov bude zvolané stretnutie a vyhodnotené plnenie jednotlivých opatrení spolu s vlastníkmi a užívateľmi chráneného územia, miestnou samosprávou a orgánmi ochrany prírody. 

Priaznivý stav biotopov a biotopov druhov bude pravidelne monitorovaný a výsledky stavu v území budú vyhodnocované. Za týmto účelom je v území povolená usmernená vedecko-výskumná činnosť s použitím nedeštrukčných vedeckých metód.

Plnenie jednotlivých aktivít by malo byť kontrolované podľa termínov v spracovanom harmonograme aktivít z hľadiska naplnenia výstupu aktivity podľa stanovených indikátorov (predpokladané trvanie aktivity je označené znakom x pre príslušný rok). Termíny kontroly sú vyznačené červenou farbou. 

	Aktivita
	2018
	2019
	2020
	2021
	2022
	2023
	2024
	2025
	2026
	2027
	2028
	2029
	2030
	2031
	2032
	2033
	2034
	2035
	2036
	2037
	2038
	2039
	2040
	2041

	2043
	2044
	2045
	2046
	2047

	x
	
	x
	
	x
	
	x
	
	x
	
	x
	
	x
	
	x
	
	x

6.7. Iná dokumentácia bližšie zobrazujúca stav a potrebné navrhované opatrenia (napríklad situačné náčrty, fotodokumentácia, grafy, tabuľky) v rozsahu podľa konkrétnej situácie, rozsiahlosti územia a zložitosti problematiky
6.7.1. Správa z mapovania a určovania lichenizovaných a nelichenizovaných húb v ÚEV Primovské skaly

Zuzana Kyselová, Belánska 552, 03301 Liptovský Hrádok, z.kyselova@gmail.com

Metodika

V predloženej správe sú uvedené lichenizované  a nelichenizované huby zistené počas terénneho výskumu v októbri a novembri 2013. Na určovanie a preparáciu boli použité štandartné mykologické metódy. Preparované a evidované položky sú uložené v herbári Múzea a Výskumnej stanice Tatranského národného parku (TNP). Nomenklatúra lišajníkov je uvedená podľa Tibella (1999) a Santessona et al. (2004). Ďalej je udaná kategória ohrozenosti, do ktorej je druh zaradený v Červenom zozname lišajníkov Slovenska (Pišút et al. 2001): 

CR – kriticky ohrozený

EN – ohrozený

VU – zraniteľný

LR – menej ohrozený s podkategóriami cd – závislý na ochrane 

nt – takmer ohrozený

lc – najmenej ohrozený

ÚEV Primovské skaly

Na lokalite Primovské skaly boli zistené terrestrické a epigeické lišajníky. Vrchol severných  a sverozápadných svahov a plošinky medzi skalami osídľujú Cladonia arbuscula, Cladonia rangiferina, Cladonia furcata, Cladonia pyxidata, Cladonia amaurocraea, Hypogymnia physodes a Physconia muscigena. Na zatienených miestach na úpätí bola zistená Chaenotheca furfuracea a Leproloma vouauxii, na vyššie položených miestach Ramalina pollinaria.  Potvrdené neboli kriticky ohrozené druhy Evernia mesomorpha a Parmotrema chinense a vysokohorský druh Cetraria cucullata, ktoré uvádza Suza (1930). Melafýrové bralá sú v súčasnosti z veľkej časti tienené porastom Pinus sylvestris a podrastom.

Na juhozápadnom a južnom svahu sú skaly porastené najmä lišajníkmi napr.: Xanthoparmelia conspersa, Xanthoparmelia pulla, Xanthoparmelia somloensis, Melanelia disjuncta, Candelariella vitellina, Lecanora rupicola, a uvedenými druhmi rodu Physcia a Caloplaca. Hojný je ohrozený druh Flavoparmelia caperata. Vyskytuje sa tu aj druh antropogénnych substrátov Aspicilia contorta. Pozdľž puklín skál rastie Acarospora nitrophila a v štrbinách Placidium rufescens. Z epigeických lišajníkov  tu rastú napr. Cetraria aculeata, Cladonia cariosa, Cladonia fimbriata, Cladonia furcata a Cladonia pleurota.

Zoznam lišajníkov zistených v ÚEV Primovské skaly:

Acarospora nitrophila

Aspicilia contorta

Caloplaca cirrochroa

Caloplaca holocarpa

Candelariella vitellina

Cetraria aculeata

Chaenotheca furfuracea LR:nt
Cladonia arbuscula

Cladonia amaurocraea VU
Cladonia cariosa

Cladonia fimbriata

Cladonia furcata

Cladonia pleurota

Cladonia polycarpia

Cladonia polyphylla

Cladonia pyxidata

Cladonia rangiferina

Cladonia subulata

Diploschistes scruposus

Flavoparmelia caperata EN
Hypogymnia physodes

Lecanora frustulosa LR:nt
Lecanora rupicola

Leproloma vouauxii 

Melanelia disjuncta

Parmelia saxatilis LR:nt
Parmelia sulcata

Parmelina tiliacea LR:nt
Porpidia speirea

Porpidia tuberculosa

Phaeophyscia nigricans

Physcia cesia (wianioi)

Physcia dubia

Physcia sciastra

Physcia tenella

Physconia muscigena

Placidium rufescens

Ramalina pollinaria VU

Umbilicaria hirsuta LR:nt
Xanthoria fallax LR:nt
Xanthoparmelia conspersa

Xanthoparmelia pulla

Xanthoparmelia somloensis

Primovské skaly 

Plutella maculipennis




Pieris rapae

Coleophora argentula




Polyommatus icarus

Ancylis badiana




Vanessa cardui

Antophila fabriciana




Melanargia galathea

Selagia spadicella




Coenonympha pamphilus

Agriphila inquinatella




Euplagia quadripunctaria

Catoptria falsella




Agrotis segetum

Nálezy na tejto lokalite sú výlučne z pozorovaní počas dňa. /Bez nočných pozorovaní/.

Financované z prostriedkov Európskeho fondu regionálneho rozvoja (ERDF) v rámci projektu: Vypracovanie programov starostlivosti o vybrané chránené územia zahrnuté v sústave NATURA 2000





Obr. 1: Postupné rozširovanie stromovej a krovitej vegetácie a zarastanie plôch s výskytom druhu poniklec otvorený





Cesnak tuhý (Allium strictum) – Vytrvalá bylina vysoká 30 – 40 cm s dlhou vajcovitou cibuľou, 2 – 4 čiarkovitými listami, ktoré sú široké 5 mm. Kvitne ružovými až svetlo fialovými kvetmi od konca mája do augusta. Plodom je tobolka. Kriticky ohrozený a zriedkavý druh. Obľubuje trávnaté, kamenisté miesta, skaly a stepi. Optimum výskytu má v podhorí na bázických horninách. Na Slovensku rastie iba na jedinej lokalite – na Primovských skalách.  





Obr. 2: Bohaté zastúpenie v území Primovské skaly majú nižšie rastliny





Obr. 5: Poniklec otvorený


(Pulsatilla patens)

